අන්තර් පාසල් අවු.20න් පහළ පළමු කොටසේ අපරාජිතව පෙරමුණේ සිටින ඉසිපතන විදුහල කුසලාන වටයේ ඊයේ හැව්ලොක්ස් පිටියේ පැවැති තරගයෙන් විද්‍යා විද්‍යාලයට එරෙහිව ලකුණු 55-7ක දැවැන්ත ජයක් වාර්තා කිරීමට සමත්විය.තරගයේ පළමු භාගයේ විද්‍යාල විදුහලේ ක්‍රීඩකයන් වෙතින් තරමක අභියෝගයක් ඉසිපතනයට එල්ල වුවද තරගයේ දෙවැනි භාගයේ පාලනය සම්පූර්ණයෙන් සියතට ගැනීමට ඉසිපතන ක්‍රීඩකයෝ සමත්වුහ.පළමු භාගය නිමාවනවිට ලකුණු 19-7කින් පෙරමුණගත් ඉසිපතනය තරගය නිමාකළේ ගෝල් 5ක් සහ උත්සාහක දිනුම් 4ක් වාර්තා කරමිනි.ඉසිපතන විදුහලේ ඩිලාන් ගාල්ලගේ උත්සාහක දිනුම් ද්විත්වයක් වාර්තා කළේය.චතුර දිල්ෂාන් උත්සාහක දිනුම් 5ක් ගෝල බවට පත්කරවීමට සමත්විය.